title: 2007/479/EK: A Bizottság határozata ( 2007. június 25. ) a tagállamok törvényi, rendeleti vagy közigazgatási intézkedésekben megállapított, televíziós műsorszolgáltató tevékenységre vonatkozó egyes rendelkezéseinek összehangolásáról szóló 89/552/EGK tanácsi irányelv 3a. cikkének (1) bekezdése alapján Belgium által hozott intézkedéseknek a közösségi joggal való összeegyeztethetőségéről

text:
               10.7.2007

               HU

               Az Európai Unió Hivatalos Lapja

               L 180/24

      A BIZOTTSÁG HATÁROZATA

   (2007. június 25.)
   a tagállamok törvényi, rendeleti vagy közigazgatási intézkedésekben megállapított, televíziós műsorszolgáltató tevékenységre vonatkozó egyes rendelkezéseinek összehangolásáról szóló 89/552/EGK tanácsi irányelv 3a. cikkének (1) bekezdése alapján Belgium által hozott intézkedéseknek a közösségi joggal való összeegyeztethetőségéről
   (2007/479/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tagállamok törvényi, rendeleti vagy közigazgatási intézkedésekben megállapított, televíziós műsorszolgáltató tevékenységre vonatkozó egyes rendelkezéseinek összehangolásáról szóló 89/552/EGK tanácsi irányelvre (1) és különösen annak 3a. cikkének (2) bekezdésére,
   tekintettel a 89/552/EGK irányelv 23a. cikke alapján létrehozott bizottság véleményére,
   mivel:

               (1)

               2003. december 10-i levelében Belgium értesítette a Bizottságot a 89/552/EK irányelv 3a. cikkének (1) bekezdése szerinti tervezett intézkedéseiről.

               (2)

               A Bizottság az értesítéstől számítva három hónapon belül megvizsgálta, hogy a szóban forgó intézkedések összeegyeztethetők-e a közösségi joggal, különösen az intézkedések arányossága és a nemzeti szintű konzultációs eljárás átláthatósága tekintetében.

               (3)

               A vizsgálat során a Bizottság figyelembe vette a Belgiumban uralkodó médiahelyzetről rendelkezésre álló adatokat.

               (4)

               A Belgium által bejelentett intézkedésekben szereplő kiemelt társadalmi fontosságú események jegyzékét egyértelmű és átlátható módon állították össze, és ezt széles körű konzultáció előzte meg Belgiumban.

               (5)

               A Bizottság elégedetten nyugtázta, hogy a Belgium intézkedéseiben felsorolt események legalább kettőnek megfelelnek az események társadalmi fontosságát megbízhatóan jelző következő kritériumok közül: i. az esemény a tagállamban széles körben különös visszhangot kelt, nem csupán az adott sport, illetve tevékenység szokásos közönségének fontos; ii. az eseménynek általánosan elismert egyedi kulturális jelentősége van a tagállam lakossága számára, különösen a kulturális önazonosság erősítésében; iii. az ország csapata résztvevője az eseménynek, amely egy nemzetközi jelentőségű verseny vagy bajnokság keretében zajlik; valamint iv. hagyomány, hogy az eseményről ingyenes televíziós közvetítést adnak, amely nagy nézettségnek örvend.

               (6)

               A belga intézkedésekben felsorolt események között nagy számban szerepelnek olyanok – beleértve a nyári és a téli olimpiai játékokat, valamint a labdarúgó-világbajnokság és -Európa-bajnokság döntő szakaszát –, amelyeknek a hagyományosan elismert kiemelt társadalmi jelentőségét kifejezetten említi a 97/36/EK irányelv (18) preambulumbekezdése. Ezek az események Belgiumban széles körben különös visszhangot keltenek, mivel általában különösen közkedveltek, nem pedig csupán a sportesemények szokásos közönségének körében.

               (7)

               Mivel a belga (férfi) labdarúgó-bajnokság döntőjét a két legjobb belga egyesület csapata vívja, és a mérkőzés végén díjat osztanak ki (a kupát), az esemény a sportesemények szokásos közönségénél sokkal szélesebb körben népszerű, így Belgiumban széles körben különös visszhangot kelt.

               (8)

               Az említett labdarúgó-események, amelyeken nemzeti csapatok vesznek részt, széles körben különös visszhangot keltenek Belgiumban, mivel a belga csapatoknak alkalmat adnak a belga labdarúgás nemzetközi hírének növelésére.

               (9)

               A Bajnokok Ligájának és az UEFA-kupának döntője és elődöntője széles körben különös visszhangot kelt Belgiumban, mivel a labdarúgás népszerű Belgiumban, és mivel e magas rangú mérkőzéseket a sportesemények szokásos közönségén túlmenően a nagyközönség is figyelemmel kíséri.

               (10)

               Az országúti kerékpározás népszerű sport Belgiumban. A világ legjelentősebb kerékpáros eseményének számító francia (férfi) kerékpárverseny, a Tour de France egy részének Belgium ad otthont. A belga országúti (férfi) kerékpárverseny széles körben különös visszhangot kelt Belgiumban, mivel a kerékpáros versenysport idényzáró eseménye, amelyet figyelemmel kísér a nagyközönség és a belga tömegtájékoztatás. A többi felsorolt kerékpáros esemény széles körben különös visszhangot kelt Belgiumban, tekintettel a belga résztvevők szokásos nemzetközi szintű sikereire. A felsorolásban szereplő, Belgiumban rendezett nemzetközi kerékpáros események az ország népszerűsítésére is alkalmat adnak.

               (11)

               Az Aranyliga keretében zajló Ivo Van Damme emlékverseny széles körben különös visszhangot kelt Belgiumban, mivel olyan magas rangú nemzetközi atlétikai eseményről van szó, amelyet egy jeles belga atléta emlékére rendeznek, és amely ötvözi a sportot és a zenét, így a nagyközönség körében igen népszerű.

               (12)

               Az atlétikai világbajnokság belga versenyzők részvételével zajló felsorolt részei széles körben különös visszhangot keltenek Belgiumban, mivel a belga atlétáknak alkalmat adnak a nemzetközi szintű versenyzésre.

               (13)

               A Forma–1-es Belga Nagydíj széles körben különös visszhangot kelt, mivel növeli a nemzeti büszkeségként kiemelten számon tartott, kirívó szépségű belga versenypálya hírét.

               (14)

               A felsorolásban szereplő, az ország játékosai, illetőleg csapatai által vívott teniszmérkőzések széles körben különös visszhangot keltenek Belgiumban, tekintettel a belga teniszjátékosok nemzetközi sikereire.

               (15)

               Az Erzsébet királyné zenei verseny döntőjének egyedi kulturális jelentősége van a belga kulturális önazonosság erősítésében, tekintettel Erzsébet királyné és hitvese, Albert belga király jelentős szerepére Belgium történelmében, valamint a kulturális esemény rendkívül magas színvonalára és világszintű jelentőségére.

               (16)

               Hagyomány, hogy a felsorolt eseményekről – köztük azokról is, amelyek teljes egységet alkotnak, nem pedig események sorozatából állnak – ingyenes televíziós közvetítést adnak, amely nagy nézettségnek örvend. Abban a kivételes esetben (labdarúgó-Európa-bajnokság döntő szakasza), ha nem áll rendelkezésre külön nézettségi adat, az eseményt azért is indokolt ide sorolni, mert általánosan elismert, egyedi kulturális jelentősége van a belga lakosság számára, mivel jelentősen hozzájárul a népek közötti kölcsönös megértéshez, és mivel a belga társadalom egészében és a nemzeti öntudatban fontos szerepet játszik a sport, hiszen a belga élsportolóknak alkalmat ad arra, hogy sikereket érjenek el ezen a fontos nemzetközi versenyen.

               (17)

               A belga intézkedések arányosnak tekinthetők, ha tekintetbe vesszük, hogy a szolgáltatásnyújtásnak az EK-Szerződés szerinti alapszabadságától való eltérést azon felsőbb közérdek teszi indokolttá, hogy a különös társadalmi fontosságú események közvetítéséhez a közönség széles körben hozzáférhessen.

               (18)

               A belga intézkedések összeegyeztethetők az Európai Közösség versenyszabályaival, mivel a felsorolt események közvetítésére feljogosított műsorszolgáltatók körét objektív kritériumok alapján jelölik ki, így az események közvetítési jogának megszerzéséért tényleges, illetve potenciális verseny alakulhat ki. A jegyzék továbbá nem tartalmaz olyan aránytalanul sok eseményt, hogy ez torzítaná a versenyt az ingyenes és a térítéses televíziós műsorszolgáltatás downstream piacain.

               (19)

               Miután a Bizottság értesítette a többi tagállamot a belga intézkedésekről, és konzultált a 89/552/EGK irányelv 23a. cikke alapján létrehozott bizottsággal, az oktatásügyi és kulturális főigazgató 2004. április 7-én levelet intézett Belgiumhoz, amelyben jelezte, hogy az értesítés tárgyát képező intézkedések ellen a Bizottság nem kíván kifogást emelni.

               (20)

               A belga intézkedéseket a flamand közösség 2004. május 28-án, a francia közösség pedig 2004. június 8-án fogadta el.

               (21)

               A belga intézkedéseket a 89/552/EGK irányelv 3a. cikkének (2) bekezdésével összhangban közzétették az Európai Közösségek Hivatalos Lapjának C sorozatában (2).

               (22)

               Az Elsőfokú Bíróságnak a T-33/01 sz. Infront WM kontra Bizottság ügyben hozott ítéletéből következik, hogy a 89/552/EGK irányelv 3a. cikke (1) bekezdése alapján tett intézkedéseknek a közösségi joggal való összeegyeztethetőségéről tett megállapítás az EK-Szerződés 249. cikke szerinti határozatnak minősül, ezért azt a Bizottságnak kell elfogadnia. Ennek megfelelően e határozatban ki kell jelenteni, hogy a Belgium által bejelentett intézkedések összeegyeztethetők a közösségi joggal. A Belgium által ténylegesen meghozott, e határozat mellékletében leírt intézkedéseket a 89/552/EGK irányelv 3a. cikkének (2) bekezdésével összhangban helyénvaló közzétenni az Európai Unió Hivatalos Lapjában,

         A KÖVETKEZŐKÉPPEN HATÁROZOTT:
   1. cikk
   A 89/552/EGK irányelv 3a. cikkének (1) bekezdése szerinti intézkedések, amelyekről Belgium 2003. december 10-én értesítette a Bizottságot, és amelyeket az Európai Közösségek Hivatalos Lapjának 2005. június 29-i C 158. számában tettek közzé, összeegyeztethetők a közösségi joggal.
   2. cikk
   A Belgium által ténylegesen meghozott, e határozat mellékletében leírt intézkedéseket a 89/552/EGK irányelv 3a. cikkének (2) bekezdésével összhangban közzé kell tenni az Európai Unió Hivatalos Lapjában.

      Kelt Brüsszelben, 2007. június 25-én.

            a Bizottság részéről

         Viviane REDING

            a Bizottság tagja

      (1)  HL L 298., 1989.10.17., 23. o. A 97/36/EK európai parlamenti és tanácsi irányelvvel (HL L 202., 1997.7.30., 60. o.) módosított irányelv.

      (2)  HL C 158., 2005.6.29., 13. o.

      MELLÉKLET
      Közzététel a tagállamok törvényi, rendeleti vagy közigazgatási intézkedésekben megállapított, televíziós műsorszolgáltató tevékenységre vonatkozó egyes rendelkezéseinek összehangolásáról szóló 89/552/EGK tanácsi irányelv 3a. cikkének (2) bekezdése szerint
      A Belgium által hozott intézkedéseket, amelyeket a 89/552/EGK irányelv 3a. cikkének (2) bekezdése értelmében közzé kell tenni, a flamand, illetőleg a francia közösség által elfogadott és a Moniteur Belge-ben (Belgisch Staatsblad) közzétett aktusok alább idézett részei fogalmazzák meg:

                  —

                  a francia közösség esetében: a műsorszolgáltatásról szóló 2003. február 27-i rendelet (décret) (MB 137., 2003.4.17.) és a 2004. június 8-i rendelet (arrêté) (MB 318., 2004.9.6.);

                  —

                  a flamand közösség esetében: az 1995. január 25-i rendelet (DVG 38., 1995.1.25.) és a 2004. május 28-i rendelet (BS 295., 2004.8.19.).

            A Belgium számára kiemelten fontos események egységes szerkezetbe foglalt jegyzéke megtalálható a francia közösség és a flamand közösség között 2003. november 28-án létrejött megállapodásban.
      FRANCIA KÖZÖSSÉG

         „1.   Rendelet a műsorszolgáltatásról
         […]
         4. cikk 1. §
         Az Audiovizuális Legfelsőbb Tanács (Conseil Supérieur de l'Audiovisuel – CSA) véleményének kikérése után a kormány határozhat a francia közösség közönsége szempontjából kiemelt jelentőségű események jegyzékéről. Ezen események vonatkozásában a televíziós műsorszolgáltatóknak és az RTBF-nek (Radio et Télévision Belge Francophone – francia nyelvű belga közszolgálati rádió és televízió) tilos oly módon kizárólagos jogokat gyakorolnia, hogy ezzel a szóban forgó közösség közönségének jelentős részét megfossza az események szabad hozzáférésű televíziós közvetítéséhez való hozzáféréstől.
         A kormány meghatározza, hogy az eseményeket egyenesben vagy felvételről, teljes terjedelemben vagy kivonatosan kell-e közvetíteni.
         4. cikk 2. §
         Egy esemény akkor tekintendő a francia közösség szempontjából kiemelt jelentőségűnek, ha a következő kritériumok közül legalább kettőnek megfelel:

                     1.

                     az esemény különös népszerűségnek örvend a francia közösség nézőközönségénél, nemcsak az ilyen eseményeket egyébként figyelemmel kísérők körében, hanem általában;

                     2.

                     az esemény a francia közösség körében általánosan elismert kulturális jelentőséggel bír, és a szóban forgó közösség kulturális önazonosságának részét képezi;

                     3.

                     a szóban forgó eseményen, amelyre egy nemzetközi jelentőségű verseny vagy esemény keretében kerül sor, belga személy vagy csapat is részt vesz;

                     4.

                     hagyomány, hogy a francia közösség szabadon hozzáférhető televíziós közvetítést kap az eseményről, és az széles körű nézettségnek örvend.

               A CSA véleményének kikérése után a kormány meghatározza a fent említett események hozzáférhetővé tételének módját.
         4. cikk 3. §
         A televíziós műsorszolgáltatás akkor minősül »szabad hozzáférésűnek«, ha a műsor francia nyelvű, továbbá ha a francia nyelvű régióban és a kétnyelvű Brüsszel Főváros régióban a televíziós vevőberendezéssel rendelkező háztartások legalább 90 %-a által fogható. A műsor vételének nem lehet előfeltétele, hogy – a műszaki költségektől eltekintve – a kábelszolgáltatási alapcsomag előfizetési díján kívül más díjat is befizessenek.
         4. cikk 4. §
         Az RTBF és minden televíziós műsorszolgáltató tartózkodik az 1997. július 30. után szerzett esetleges kizárólagos jogainak oly módon történő gyakorlásától, amely az Európai Unió valamely tagállamában a közönség jelentős részét megfosztaná az Európai Közösségek Hivatalos Lapjában közzétett jegyzékben felsorolt kiemelt jelentőségű események szabad hozzáférésű televíziós közvetítés útján történő figyelemmel kísérésének lehetőségétől.
         Az említettek ezenkívül kötelesek teljesíteni a szóban forgó jegyzékek közzétételekor arra vonatkozóan megállapított külön feltételeket, hogy a hozzáférést egyenes adásban vagy felvételről, teljes terjedelemben vagy kivonatosan kell-e biztosítani.
         2.   Rendelet a kiemelt fontosságú események kijelöléséről és a hozzáférhetővé tételük módjáról
         1. cikk
         Az e rendeletben megállapított megkötésekkel a francia közösség közönsége a szóban forgó eseményekhez egyenes adásban vagy felvételről, teljes terjedelemben vagy kivonatosan férhet hozzá, e rendelet mellékletének megfelelően.
         2. cikk
         Ha a francia közösség illetékességi körében egy televíziós műsorszolgáltató olyan kizárólagos közvetítési jogot kíván gyakorolni, amely kiemelt jelentőségű eseményre vonatkozik, szabadon hozzáférhető televíziós közvetítést kell adnia róla e rendelet mellékletének megfelelően.
         3. cikk
         Az esemény egyenes adásban, teljes terjedelemben történő közvetítésének kizárólagos jogával rendelkező televíziós műsorszolgáltató azonban a következő esetekben későbbre halaszthatja a szabadon hozzáférhető televíziós adásban történő közvetítést:

                     —

                     az esemény belga idő szerint éjfél és reggel 8 óra között zajlik;

                     —

                     az esemény időben egybeesik a műsorszolgáltató által rendszerint sugárzott általános hírműsorral;

                     —

                     az esemény több, egyidejűleg zajló rendezvényből áll.

               4. cikk
         E rendeletből semmilyen műsorszolgáltatási kötelezettség nem következik az RTBF-re és a francia közösség televíziós műsorszolgáltatóira nézve.
         5. cikk
         E rendelet végrehajtásáért az audiovizuális ügyekkel megbízott miniszter felel.

            Brüsszel, 2004. június 8.

                  A francia közösség kormánya részéről:

                  Az audiovizuális ügyekkel megbízott miniszter,

               O. CHASTEL

         3.   A rendelet melléklete
         A kiemelt jelentőségű események jegyzéke és a közönség hozzájuk való szabad hozzáférésének módja:

                     nyári és téli olimpiai játékok, egyenes adásban és kivonatosan;

                     a belga (férfi) labdarúgó-bajnokság döntője, egyenes adásban és teljes terjedelemben;

                     a belga férfi labdarúgócsapat által vívott összes mérkőzés, egyenes adásban és teljes terjedelemben;

                     a (férfi) labdarúgó-világbajnokság döntő szakasza, egyenes adásban és teljes terjedelemben;

                     a (férfi) labdarúgó-Európa-bajnokság döntő fordulója, egyenes adásban és teljes terjedelemben;

                     a Bajnokok Ligájának belga egyesületei által vívott mérkőzései, egyenes adásban és teljes terjedelemben;

                     az UEFA-kupa belga egyesületek által vívott mérkőzései, egyenes adásban és teljes terjedelemben;

                     Tour de France kerékpárverseny, hivatásos férfiversenyzők, egyenes adásban és kivonatosan;

                     Liège–Bastogne–Liège kerékpárverseny, egyenes adásban és kivonatosan;

                     Amstel Gold Race kerékpárverseny, egyenes adásban és kivonatosan;

                     Flandriai kerékpáros körverseny, egyenes adásban és kivonatosan;

                     Paris–Roubaix kerékpárverseny, egyenes adásban és kivonatosan;

                     Milano–San Remo kerékpárverseny, egyenes adásban és kivonatosan;

                     belga országúti kerékpár-bajnokság, hivatásos (férfi), egyenes adásban és kivonatosan;

                     országúti kerékpár-világbajnokság, hivatásos (férfi), egyenes adásban és kivonatosan;

                     Ivo Van Damme emlékverseny, egyenes adásban és teljes terjedelemben;

                     Forma–1-es Belga Nagydíj, egyenes adásban és teljes terjedelemben;

                     a következő Grand Slam-tenisztornák: a Roland Garros és a wimbledoni tenisztorna összes, belga játékos által vívott negyeddöntője, elődöntője és döntője, egyenes adásban és teljes terjedelemben;

                     a Davis-kupának és a Fed-kupának a belga csapat által vívott összes negyeddöntője, elődöntője és döntője, egyenes adásban és teljes terjedelemben;

                     az Erzsébet királyné zenei verseny döntője, egyenes adásban és teljes terjedelemben;

                     La Flèche wallonne kerékpárverseny, egyenes adásban és kivonatosan;

                     atlétikai világbajnokság, ha belga atléta is részt vesz, egyenes adásban és teljes terjedelemben;

               A 2004. június 8-i rendelet mellékleteként jóváhagyva.

                  Az audiovizuális ügyekkel megbízott miniszter,

               O. CHASTEL”

      FLAMAND KÖZÖSSÉG

         „1.   Az 1995. január 25-i rendelet
         76. cikk 1. §
         A flamand kormány jegyzéket állít össze a kiemelt jelentőségűnek minősülő eseményekről, amelyekről tehát tilos oly módon kizárólagos közvetítést adni, hogy ezáltal a flamand közösség közönségének jelentős része ne nézhesse az események egyenes adásban vagy felvételről történő közvetítését.
         A flamand kormány határoz arról, hogy az események teljes vagy részleges élő közvetítéssel, illetőleg – ha objektív közérdek teszi szükségessé vagy indokolttá – teljes vagy részleges utólagos közvetítéssel kerüljenek-e adásba.
         76. cikk 2. §
         A flamand közösség kezében lévő, illetőleg az általa elismert televíziós műsorszolgáltatók kizárólagos jogaikat nem gyakorolhatják oly módon, hogy az Európai Közösség egy másik tagállamában a közönség jelentős részét megfosszák annak lehetőségétől, hogy a szóban forgó tagállam által kijelölt eseményeket díjmentesen nézhesse, egyenes adásban, teljes terjedelemben vagy kivonatosan, illetőleg – ha objektív közérdek teszi szükségessé vagy indokolttá – felvételről, teljes terjedelemben vagy kivonatosan, a tagállam által előírtak szerint.
         2.   A flamand kormány rendelete a kiemelt társadalmi jelentőségű események jegyzékének megállapításáról […]
         Mivel egy esemény akkor tekinthető kiemelt társadalmi jelentőségűnek, ha a következő kritériumok közül kettőt teljesít:

                     1.

                     az esemény nagy aktualitással bír, és jelentős közérdeklődésnek örvend;

                     2.

                     az eseményre egy jelentős nemzetközi verseny vagy olyan verseny keretében kerül sor, amelyen a nemzeti csapat, egy belga egyesület csapata, illetőleg egy vagy több belga atléta is részt vesz;

                     3.

                     az esemény fontos sportághoz kapcsolódik, és a flamand közösség jelentős kulturális értéket tulajdonít neki;

                     4.

                     hagyomány, hogy az eseményről szabad hozzáférésű televíziós közvetítést adnak, amelynek nézettsége saját kategóriájában magasnak számít.

               […]
         1. cikk 1. §
         A következő események minősülnek kiemelt társadalmi jelentőségű eseményeknek:

                     1.

                     Nyári olimpiai játékok.

                     2.

                     Labdarúgás (férfi): a nemzeti csapat által vívott összes mérkőzés, valamint a világbajnokság és az Európa-bajnokság döntő fordulójának összes mérkőzése.

                     3.

                     Bajnokok Ligája és UEFA-kupa:

                                 —

                                 azok a mérkőzések, amelyeken részt vesz egy belga egyesület csapata;

                                 —

                                 elődöntők és döntők.

                     4.

                     A belga (férfi) labdarúgó-bajnokság döntője.

                     5.

                     Kerékpár:

                                 Tour de France – hivatásos kerékpárversenyzők (férfiak): az összes szakasz;

                                 a világbajnokság következő futamai: Milano–San Remo, Flandriai körverseny, Paris–Roubaix, Liège–Bastogne–Liège, Amstel Gold Race, Paris–Tours és Lombardiai körverseny;

                                 a hivatásos (férfi) kerékpárversenyzők belga bajnoksága és világbajnoksága.

                     6.

                     Kerékpáros terepverseny: a hivatásos (férfi) kerékpárversenyzők belga bajnoksága és világbajnoksága.

                     7.

                     Tenisz:

                                 Grand Slam-tornák: a negyeddöntőtől kezdve minden belga résztvevős mérkőzés, továbbá minden (egyéni) döntő;

                                 Davis-kupa és Fed-kupa: a belga csapatok által vívott negyeddöntők, elődöntők és döntők.

                     8.

                     Forma–1-es Belga Nagydíj.

                     9.

                     Atlétika: a Van Damme emlékverseny.

                     10.

                     Az Erzsébet királyné zenei verseny.

               1. cikk 2. §
         A 2., 3., 4., 6., 7., 8., 9. és a 10. pontban megjelölt eseményeket egyenes adásban, teljes terjedelemben kell közvetíteni.
         Az 1. és az 5. pontban említett eseményeket egyenes adásban, kivonatosan kell közvetíteni.
         2. cikk
         Az 1. cikk 1. §-ában említett események kizárólagos joga nem gyakorolható oly módon, hogy az akadályozza a lakosság jelentős részét abban, hogy szabad hozzáférésű televízión figyelemmel kísérhesse ezeket az eseményeket.
         Akkor tekinthető úgy, hogy a flamand közösség lakosságának széles köre szabad hozzáférésű televízión követni tud egy kiemelt társadalmi jelentőségű eseményt, ha azt holland nyelven sugárzó televízióállomás közvetíti, és a lakosságnak legalább 90%-a fogni tudja anélkül, hogy – a televíziós műsorterjesztés előfizetési díján kívül – további díjat kellene fizetnie.
         3. cikk 1. §
         Azok a televízióállomások, amelye nem teljesítik a 2. cikk követelményeit, és amelyek a holland nyelvű régióban és Brüsszel Főváros kétnyelvű régióban kizárólagos közvetítési jogokra tesznek szert az 1. cikk 1. §-ában említett eseményekre, e jogaikat kizárólag akkor gyakorolhatják, ha szerződésekkel igazolni tudják, hogy a lakosság széles körének módja nyílik arra, hogy az 1. cikk 2. §-ának és a 2. cikknek megfelelően szabad hozzáférésű televíziós adásban figyelemmel kísérje a szóban forgó eseményeket.
         3. cikk 2. §
         A kizárólagos közvetítési joggal rendelkező televízióállomások – ésszerű piaci áron és a televízióállomásokkal egyetértésben megállapított határidőn belül – alhasznosítási engedélyeket adhatnak ki a 2. cikk rendelkezéseit teljesítő televízióállomásoknak.
         3. cikk 3. §
         Ha egyetlen televízióállomás sem kíván ilyen feltételekkel alhasznosítási engedélyt szerezni, az érintett televízióállomás – a 2. cikktől és a 3. cikk 1. §-ától eltérve – gyakorolhatja az általa megszerzett közvetítési jogokat.
         4. cikk
         E rendelet végrehajtásáért a médiapolitikában illetékes flamand miniszter felel.

            Brüsszel, 2004. május 28.

                  A flamand kormány miniszterelnöke,

               B. SOMERS

                  A flamand lakásügyi, média- és sportminiszter,

               M. KEULEN”

      A Belgium számára kiemelten fontos események egységes szerkezetbe foglalt jegyzéke

                  1.

                  Nyári olimpiai játékok
                  flamand közösség: egyenes adásban és kivonatosan
                  francia közösség: egyenes adásban és kivonatosan

                  2.

                  A belga (férfi) labdarúgó-bajnokság döntője
                  flamand közösség: egyenes adásban és teljes terjedelemben
                  francia közösség: egyenes adásban és teljes terjedelemben

                  3.

                  A belga férfi labdarúgócsapat által vívott összes mérkőzés
                  flamand közösség: egyenes adásban és teljes terjedelemben
                  francia közösség: egyenes adásban és teljes terjedelemben

                  4.

                  A (férfi) labdarúgó-világbajnokság döntő szakasza
                  flamand közösség: egyenes adásban és teljes terjedelemben
                  francia közösség: egyenes adásban és teljes terjedelemben

                  5.

                  A (férfi) labdarúgó-Európa-bajnokság döntő fordulója
                  flamand közösség: egyenes adásban és teljes terjedelemben
                  francia közösség: egyenes adásban és teljes terjedelemben

                  6.

                  Bajnokok Ligája, a belga egyesületek által vívott mérkőzések
                  flamand közösség: egyenes adásban és teljes terjedelemben
                  francia közösség: egyenes adásban és teljes terjedelemben

                  7.

                  UEFA-kupa: a belga egyesületek által vívott mérkőzések
                  flamand közösség: egyenes adásban és teljes terjedelemben
                  francia közösség: egyenes adásban és teljes terjedelemben

                  8.

                  Tour de France kerékpárverseny, férfi, hivatásos
                  flamand közösség: egyenes adásban és kivonatosan
                  francia közösség: egyenes adásban és kivonatosan

                  9.

                  Liège–Bastogne–Liège kerékpárverseny
                  flamand közösség: egyenes adásban és kivonatosan
                  francia közösség: egyenes adásban és kivonatosan

                  10.

                  Amstel Gold Race kerékpárverseny
                  flamand közösség: egyenes adásban és kivonatosan
                  francia közösség: egyenes adásban és kivonatosan

                  11.

                  Flandriai körverseny
                  flamand közösség: egyenes adásban és kivonatosan
                  francia közösség: egyenes adásban és kivonatosan

                  12.

                  Paris–Roubaix kerékpárverseny
                  flamand közösség: egyenes adásban és kivonatosan
                  francia közösség: egyenes adásban és kivonatosan

                  13.

                  Milano–San Remo kerékpárverseny
                  flamand közösség: egyenes adásban és kivonatosan
                  francia közösség: egyenes adásban és kivonatosan

                  14.

                  Belga országúti kerékpár-bajnokság, hivatásos (férfi)
                  flamand közösség: egyenes adásban és kivonatosan
                  francia közösség: egyenes adásban és kivonatosan

                  15.

                  Országúti kerékpár-világbajnokság, hivatásos (férfi)
                  flamand közösség: egyenes adásban és kivonatosan
                  francia közösség: egyenes adásban és kivonatosan

                  16.

                  Ivo Van Damme emlékverseny
                  flamand közösség: egyenes adásban és teljes terjedelemben
                  francia közösség: egyenes adásban és teljes terjedelemben

                  17.

                  Forma–1-es Belga Nagydíj
                  flamand közösség: egyenes adásban és teljes terjedelemben
                  francia közösség: egyenes adásban és teljes terjedelemben

                  18.

                  A következő Grand Slam-tenisztornák: a Roland Garros és wimbledoni tenisztorna összes, belga játékos által vívott negyeddöntője, elődöntője és döntője
                  flamand közösség: egyenes adásban és teljes terjedelemben
                  francia közösség: egyenes adásban és teljes terjedelemben

                  19.

                  A Davis-kupának és a Fed-kupának a belga csapat által vívott összes negyeddöntője, elődöntője és döntője
                  flamand közösség: egyenes adásban és teljes terjedelemben
                  francia közösség: egyenes adásban és teljes terjedelemben

                  20.

                  Az Erzsébet királyné zenei verseny döntője
                  flamand közösség: egyenes adásban és teljes terjedelemben
                  francia közösség: egyenes adásban és teljes terjedelemben

            Csak a francia jegyzékbe felvett események

                  1.

                  La Flèche wallonne kerékpárverseny (egyenes adásban és kivonatosan).

                  2.

                  Téli olimpiai játékok (egyenes adásban és kivonatosan).

                  3.

                  Atlétikai világbajnokság, ha belga atléta is részt vesz, egyenes adásban és teljes terjedelemben.

            Csak a flamand jegyzékbe felvett események

                  1.

                  Bajnokok Ligája: döntők és elődöntők, egyenes adásban és teljes terjedelemben.

                  2.

                  UEFA-kupa: döntők és elődöntők, egyenes adásban és teljes terjedelemben.

                  3.

                  Paris–Tours kerékpárverseny és Lombardiai kerékpáros körverseny: egyenes adásban és kivonatosan.

                  4.

                  Belga terepkerékpár-bajnokság és terepkerékpár-világbajnokság, férfi, hivatásos: egyenes adásban és teljes terjedelemben.

                  5.

                  A következő Grand Slam-tenisztornák: az Australian Open és a US Open összes, belga játékos által vívott negyeddöntője, elődöntője és döntője, egyenes adásban és teljes terjedelemben.


title: A Tanács határozata (1975. december 9.) a Vámegyüttműködési Tanács 1975. január 1-jei, a Brüsszeli Nómenklatúra alapján gyűjtött nemzetközi kereskedelmi statisztikai adatoknak az ENSZ második átdolgozott Külkereskedelmi Termékjegyzéke meghatározásai szerinti kifejezése lehetővé tétele céljából kidolgozott ajánlása elfogadásáról

text:
Fontos jogi nyilatkozat

|

31975D0767

Hivatalos Lap L 321 , 12/12/1975 o. 0027 - 0027 finn különkiadás fejezet 2 kötet 2 o. 0055  görög különkiadás: fejezet 02 kötet 2 o. 0116  svéd különkiadás fejezet 2 kötet 2 o. 0055  spanyol különkiadás fejezet 16 kötet 1 o. 0057  portugál különkiadás fejezet 16 kötet 1 o. 0057

		A Tanács határozata(1975. december 9.)a Vámegyüttműködési Tanács 1975. január 1-jei, a Brüsszeli Nómenklatúra alapján gyűjtött nemzetközi kereskedelmi statisztikai adatoknak az ENSZ második átdolgozott Külkereskedelmi Termékjegyzéke meghatározásai szerinti kifejezése lehetővé tétele céljából kidolgozott ajánlása elfogadásáról(75/767/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 235. cikkére,tekintettel a Bizottság javaslatára,tekintettel az Európai Parlament véleményére [1],mivel a tagállamok Szerződő Felek az 1950. december 15-i, a Vámtarifákban alkalmazandó áruosztályozási nómenklatúráról (Brüsszeli Nómenklatúra) szóló egyezmény aláírásában;mivel a tagállamok elfogadták a Vámegyüttműködési Tanács 1960. december 8-i, a Brüsszeli Nómenklatúra és az Egyesült Nemzetek Gazdasági és Szociális Tanácsa által az 1960. év folyamán elfogadott átdolgozott Külkereskedelmi Termékjegyzék közötti kapcsolatról szóló ajánlását is; mivel a tagállamok Közösségen kívüli kereskedelmében és a tagállamok közötti kereskedelemben használatos statisztikáknak ezért követniük kell a Brüsszeli Nómenklatúra előírásait azok jelenlegi és jövőbeli formájában, hogy a Közösségen kívüli és a tagállamok közötti kereskedelemmel kapcsolatos statisztikai adatok szolgáltatása ennek a két nemzetközi nómenklatúrának az alapján történhessen;mivel a hivatkozott termékjegyzék második átdolgozását az Egyesült Nemzetek Gazdasági és Szociális Tanácsának Statisztikai Bizottsága 1974. évi ülésén elfogadta;mivel 1975. január 1-jén a Vámegyüttműködési Tanács ajánlásban szólította fel a Vámegyüttműködési Tanácsnak azokat a tagállamait és az azok némelyike által létrehozott vámügyi és gazdasági szövetségeket, hogy a hivatkozott ajánlás mellékletében található alszámokat építsék be vámtarifáikba vagy statisztikai nómenklatúrájukba, vagy legalábbis tegyék meg a szükséges lépéseket annak elősegítése érdekében, hogy a statisztikai adatok jelentése az Egyesült Nemzetek érintett testületei számára ezeknek az alszámoknak az alapján történjen,A KÖVETKEZŐKÉPPEN HATÁROZOTT:Egyedüli cikkA Vámegyüttműködési Tanács 1975. január 1-jei, a Brüsszeli Nómenklatúra alapján gyűjtött nemzetközi kereskedelmi statisztikai adatoknak az ENSZ Külkereskedelmi Termékjegyzéke második átdolgozásának meghatározásai szerinti kifejezése lehetővé tétele céljából kidolgozott ajánlása a Közösség nevében az 1978. január 1-jei hatályba léptetéshez elfogadást nyert.A Bizottság köteles erről az elfogadásról a Vámegyüttműködési Tanács főtitkárát tájékoztatni.Kelt Brüsszelben, 1975. december 9-én.a Tanács részérőlaz elnökM. Rumor[1] HL C 280., 1975.12.8., 69. o.--------------------------------------------------


title: A Tanács 2012/255/KKBP határozata ( 2012. május 14. ) az Európai Unió afganisztáni különleges képviselője megbízatásának meghosszabbításáról szóló 2011/427/KKBP határozat módosításáról

text:
               15.5.2012

               HU

               Az Európai Unió Hivatalos Lapja

               L 126/8

         A TANÁCS 2012/255/KKBP HATÁROZATA
   (2012. május 14.)
   az Európai Unió afganisztáni különleges képviselője megbízatásának meghosszabbításáról szóló 2011/427/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. március 22-én elfogadta a 2010/168/KKBP határozatot (1), amellyel Vygaudas USACKAS-t nevezte ki az Európai Unió afganisztáni különleges képviselőjévé (a továbbiakban: EUKK).

               (2)

               A Tanács 2011. július 18-án elfogadta a 2011/427/KKBP határozatot (2), amely az EUKK megbízatását 2012. június 30-ig meghosszabbította. Az EUKK megbízatásával kapcsolatosan az említett időpontig felmerülő kiadások fedezésére szánt pénzügyi referenciaösszeget 3 560 000 EUR-ban határozták meg. A pénzügyi referenciaösszeget az EUKK további operatív igényeinek figyelembevétele érdekében meg kell emelni.

               (3)

               A 2011/427/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2011/427/KKBP határozat 5. cikkének (1) bekezdése helyébe a következő mondat lép:

      „(1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2011. szeptember 1-jétől a 2012. június 30-ig terjedő időszakra 3 860 000 EUR.”

   2. cikk
   Ez a határozat az elfogadásának napján lép hatályba.

      Kelt Brüsszelben, 2012. május 14-én.

            a Tanács részéről

            az elnök

         C. ASHTON

      (1)  HL L 75., 2010.3.23., 22. o.

      (2)  HL L 188., 2011.7.19., 34. o.


title: E3 határozat ( 2011. október 19. ) a 987/2009/EK európai parlamenti és tanácsi rendelet 95. cikkében meghatározott átmeneti időszakról  EGT-vonatkozású és az EK–Svájc-megállapodást érintő szöveg

text:
               14.1.2012

               HU

               Az Európai Unió Hivatalos Lapja

               C 12/6

         E3 HATÁROZAT
   (2011. október 19.)
   a 987/2009/EK európai parlamenti és tanácsi rendelet 95. cikkében meghatározott átmeneti időszakról
   (EGT-vonatkozású és az EK–Svájc-megállapodást érintő szöveg)
   2012/C 12/03
   A SZOCIÁLIS BIZTONSÁGI RENDSZEREK KOORDINÁCIÓJÁVAL FOGLALKOZÓ IGAZGATÁSI BIZOTTSÁG,
   tekintettel a szociális biztonsági rendszerek koordinálásáról szóló 883/2004/EK európai parlamenti és tanácsi rendelet (1) 72. cikkének d) pontjára, amelynek értelmében az igazgatási bizottság feladata a lehető legnagyobb mértékben ösztönözni az új technológiák alkalmazását, különösen az információcseréhez szükséges eljárások korszerűsítésével, és az intézmények közötti információáramlásnak az elektronikus eszközökkel történő információcseréhez való hozzáigazításával, figyelembe véve az egyes tagállamokban az adatkezelés fejlődését,
   tekintettel a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet (2) 4. cikkére, amelynek értelmében az igazgatási bizottság felhatalmazást kap arra, hogy megállapítsa a dokumentumok és a strukturált elektronikus dokumentumok szerkezetét, tartalmát, formátumát és a kicserélésükre vonatkozó részletes megállapodásokat, és hogy megállapítsa az információk, dokumentumok vagy határozatok elektronikus úton, az érintett személy részére történő megküldésére vonatkozó gyakorlati intézkedéseket,
   tekintettel a 987/2009/EK rendelet átmeneti időszakra vonatkozó 95. cikkének (1) albekezdésére, amely megállapítja, hogy az elektronikus úton történő adatcsere alkalmazása tekintetében az egyes tagállamok átmeneti időszakot vehetnek igénybe, valamint azt, hogy ez az átmeneti időszak nem haladhatja meg a végrehajtási rendelet hatálybalépése időpontjától számított 24 hónapot,
   tekintettel a 987/2009/EK rendelet átmeneti időszakra vonatkozó 95. cikkének (1) bekezdésének második albekezdésére, amelynek értelmében az igazgatási bizottság megállapodhat az időszakok ennek megfelelő meghosszabbításáról, ha a szükséges közösségi infrastruktúra (Electronic Exchange of Social Security Information — EESSI) kiépítése a végrehajtási rendelet hatálybalépéséhez képest jelentősen késik.
   A 883/2004/EK rendelet 71. cikkének (2) bekezdésének második albekezdésében előírt rendelkezéseknek megfelelően,
   mivel:

               (1)

               A 987/2009/EK rendelet 95. cikke a hatályba lépéstől számított 24 hónapos átmeneti időszakot ír elő annak érdekében, hogy a tagállamok ki tudják építeni és integrálni tudják az elektronikus úton történő adatcseréhez szükséges nemzeti infrastruktúrát.

               (2)

               A 987/2009/EK rendelet 95. cikke felhatalmazza az igazgatási bizottságot arra, hogy amennyiben a közösségi infrastruktúra kiépítése jelentősen késik, állapodjon meg az átmeneti időszak tagállamok számára történő meghosszabbításáról.

               (3)

               Az igazgatási bizottság mind uniós, mind nemzeti szinten elvégezte a projekt helyzetére vonatkozó átfogó értékelést, az Európai Bizottság és az EESSI-projekt irányítóbizottságának elemzése alapján.

               (4)

               Az átfogó értékelés szerint az átmeneti időszak meghosszabbítása az EESSI-rendszer hatékony végrehajtása érdekében szükséges, figyelembe véve az uniós és nemzeti szintű előkészületek előrehaladását, valamint azt, hogy e hosszabbítás időbeli korlátozása valamennyi fél érdekében áll.

               (5)

               Figyelembe véve a projekt technikai összetettségét, és tekintettel a különböző lehetséges, eltérő időigényű végrehajtási megoldásokra, az igazgatási bizottság helyénvalónak tartja az átmeneti időszak a 987/2009/EK rendelet 95. cikk (1) bekezdésében meghatározott időszakon túl 24 hónappal történő meghosszabbítását.

               (6)

               Az igazgatási bizottság azonban arra biztatja a tagállamokat, hogy haladéktalanul kezdjék meg az elektronikus adatcsere bevezetését annak érdekében, hogy minél inkább korlátozni lehessen az egyidejű papíralapú és elektronikus adatcsere időtartamát, összhangban az EESSI-projekt irányítóbizottságának javaslatán alapuló, az igazgatási bizottság által meghatározandó köztes mérföldkövekkel.

               (7)

               Az igazgatási bizottság felszólítja az EESSI-projekt irányítóbizottságát, hogy hozzon létre megfelelő ellenőrző eszközöket, javasoljon köztes mérföldköveket, és a meghosszabbított időszak alatt kísérje szorosan figyelemmel az EESSI minden egyes tagállamban történő végrehajtásának előrehaladását.

               (8)

               Összhangban a 987/2009/EK rendelet 95. cikkének (1) bekezdésével, az igazgatási bizottság felülvizsgálhatja ezt a határozatot az EESSI-projekt irányítóbizottságának általános tervezése és elemzése alapján.

               (9)

               A 987/2009/EK európai parlamenti és tanácsi rendelet (3) 4. cikkében említett elektronikus úton történő adatcserével kapcsolatos átmeneti időszakra vonatkozó gyakorlati rendelkezésekről szóló, 2009. június 12-i E1. határozatot a meghosszabbított időszak alatt megfelelően továbbra is alkalmazni kell,

         A KÖVETKEZŐKÉPPEN HATÁROZOTT:

               1.

               A 987/2009/EK rendelet 95. cikkének (1) bekezdésében említett, az adatok, tagállamok által teljesen elektronikus úton történő cseréjére rendelkezésre álló átmeneti időszak 24 hónappal, 2014. április 30-ig meghosszabbításra kerül.

               2.

               Ezt a határozatot az Európai Unió Hivatalos Lapjában ki kell hirdetni. Ezt a határozatot az Európai Unió Hivatalos Lapjában való közzétételét követő hónap első napjától kell alkalmazni.

            az igazgatási bizottság elnöke

         Elżbieta ROŻEK

      (1)  HL L 166., 2004.4.30., 1. o.

      (2)  HL L 284., 2009.10.30., 1. o.

      (3)  HL C 106., 2010.4.24., 9. o.